Die opwindende groep, POSDUIF, het pas die musiekvideo van hulle nuutste radiotreffer, EEN VIR MY, vrygestel. Net soos met sy voorganger, is dié video reeds besig om soos ’n veldbrand op sosiale media te versprei!
POSDUIF is in 2018 gestig en is ’n splinternuwe Afrikaanse groep wat vroeër vanjaar die musiekbedryf betree het met die enkelsnit en musiekvideo, Brandy Special, wat reeds deur meer as 300 000 mense gesien is. Omdat hulle tweede vrystelling, EEN VIR MY, tans goed vaar op die treffersparades van verskeie radiostasies, het hulle besluit dat die tyd ryp is om nóg ’n video met die land te deel.
Alhoewel die idee agter die video eenvoudig is, vang dit die boodskap wat die groep wil deel perfek vas.
Ten spyte van hierdie verskille, deel die lede van POSDUIF egter ’n passie vir musiek asook die behoefte om die positiewe kant van die lewe, veral in Suid-Afrika, uit te beeld.
Alhoewel hulle nog baie opwindende planne vir die toekoms het, is hulle tans besig om aan hulle eerste album te werk. “Ons spandeer baie tyd in die ateljee om liedjies te skryf, op te neem en ons album voor te berei. Ons is baie opgewonde oor die klank en ook oor die rigting waarin die proses ons sover gestuur het,” sê Boland. Hulle werk ook daaraan om groter en beter vertonings te skep en idees vir ’n nuwe musiekvideo is ook alreeds in die pyplyn.
Brendon Campbell is die groep se vervaardiger en hoofkitaarspeler. Hy werk al vir agt jaar in die musiekbedryf en as jy hom uitvra oor sy loopbaanhoogtepunte, sê hy: “Ons is gelukkig genoeg om baie mense te ontmoet, beide in die bedryf en regoor die wêreld. Dit is vir my ’n groot hoogtepunt om so ’n diverse verskeidenheid mense te ervaar.”